Venerabilis Patris nostri Domni Hugonis Abbatis sanctionibus inhærentes, Nos qui sumus in Capitulo generali definitores constituti statuimus vt quatuor discretæ  idoneæ personæ eligantur, scilicet duo Abbates,  duo Priores, ad Cluniacēsem Ecclesiam pertinentes, qui semel in anno statuto termino, videlicet in octauis Apostolorum Petri  Pauli, Cluniacum veniant, tam de persona ipsius Domini Abbatis Cluniacensis, quicumq. per succedentia tēpora fuerit, quam de statu Ecclesiæ in temporalibus  spiritualibus,  locorum coniacentium diligenter inquirant,  quæ corrigenda fuerint, ad ipsorum consilium corrigantur,  per eos omnia in generali Capitulo annis singulis innotescant, vt per talem visitationem in bono statu Cluniacensis Ecclesia perseueret,  cæteri exemplum capitis imitantes, nostra firmius instituta obseruent. Quoniam plerumque  in plerisque locis accidit, quod beneficia spiritualia, pactione conferantur interueniente, cum hoc sit sacris Canonibus inhibitum,  legi diuinę contrarium, prohibemus statuendo ne Prioratibus dandis vel recipiendis, pro obedientiis, pro Ecclesiis  Capellanis, pro monachis recipiendis, sepultura seu aliis rebus vel officiis spiritualibus, pactione mediante aliquid offeratur vel promittatur, excepto quod de Monacho dicit B. Benedictus. Quod eius deuotio sponte oblata non respuatur.